۱۴۴۶-۱-۲۱ تاریخ نشر شوی خبرونه تخار ‏افغانی سرې میاشتې د هېواد ځوان کهول ته چې په شخصی ښونیزو مرکزونو کې د فیس ورکولو توان نه لری؛ په ټول هېواد کې ٣٥ ښوونیز مرکزونه لری. پر همدې بنسټ د تخار ولایت ښوونیز مرکز د تېر ۱۴۴۵ سپوږ میز کال په وروستیو ۳ میاشتو کې ۲۶۷ زده کوونکو ته په بېلا بېلو برخو لکه؛‏اسلامی ښوونه، سیرت النبی، لیک لوست، ریاضی، انګلیسی او کمپیوټر برخو کې زده کړې ورکړې دی. په یاده موده ۶۷ تنه زده کوونکی د زده کړو له پشپړولو وروسته فارغ او پاتې ۲۰۰ تنه لا هم په زده کړو بوخت دی. هرات د افغانی سرې میاشتې له لوری د هرات ولایت د انجیل ولسوالۍ په چاهک کلی کې ۴۰ تنو ښځینه او نارینه رضاکارانو ته د لومړنیو روغتیایی مرستو تر عنوان لاندې پینځه ورځنی ۲ روزنیز ورکشاپونه نن شنبه د محرم د میاشتې پر ۲۱مه پای ته ورسېدل.